Grb Danske

Grb Danske (danski: Danmarks rigsvåben) zvanični je simbol ove sjevernoevropske države, a ima manju i veću verziju.
Sastoji se od tri plava lava koji u prolazu nose manje krune na glavama, u pratnji devet crvenih ljiljana (obično predstavljenih kao heraldička srca), sve u zlatnom štitu s kraljevskom krunom na vrhu.

 Historija 
Historijski gledano, to je grb dinastije Estridsen iz koje su dolazili kraljevi Danske između 1047. i 1412. Najstariji poznati prikaz insignija potječe iz pečata koji je koristio kralj Kanut VI približno 1194. Najstarija dokumentacija o bojama datira iz približno 1270.
Gotovo je identičan grbu Estonije, a razlog potječe iz doba kralja Valdemara II i danske vladavine nad Estonijom (1219-1346). Glavna razlika između ovih dvaju grbova jest u tome što kod danskog grba lavovi nose krunu. Trenutni dizajn uveden je 1819. za vrijeme vladavine Fridrika VI. Državni grb Danske (nationalvåben — koji se naziva i lille våben) sličan je državnom grbu, ali bez kraljevske krune iznad štita. Ranije nije bilo razlike između "državnog" i "kraljevskog" grba. Od 1819. postoji složeniji kraljevski grb Danske (kongevåben) odvojen od nacionalnog grba (rigsvåben). Departmental circular concerning the Danish coat of arms , circular no. 216, p. 5, 1959.

 Također pogledajte 
 Zastava Danske

 Reference 

Danska
Kategorija:Danska